pythainlp/thai_wikipedia_clean_20230101 huggingface dataset:
ธีร์ (แดน-วรเวช) นักร้องซุปเปอร์สตาร์ชื่อดังที่ชนะการประกวดร้องเพลงจากเวที ‘ดิ เทรนนิ่ง’ โดยมีพาย (เชียร์-ทิฆัมพร) เพื่อนสาวคนสนิทให้ความสนับสนุนอยู่เบื้องหลัง และคอยดูแลแม่ (หน่อย-ณัฐนี) ของธีร์ ด้านธีร์เบื่อหน่ายกับชีวิตที่ต้องใส่หน้ากากแสดงออกว่ามีความสุขอยู่ตลอดเวลา จนหาทางออกด้วยการแอบเสพยาระหว่างรอขึ้นโชว์ร้องเพลงในงานแถลงข่าวเปิดตัวซีรีส์ความรักของแซมมี่ (วีเจจ๋า-ณัฐฐาวีรนุช) นักเขียนบทชื่อดัง จนเป็นลมหน้ามืด เมื่อตั้ว (ดีเจอ๋อง-เขมรัชต์) ผู้จัดการส่วนตัวเห็นเข้าก็ต่อว่าธีร์ที่ทำตัวเละเทะ ด้านมะนาว (แอปเปิ้ล-ลาภิสรา) นักแสดงเบอร์หนึ่งและแม่ (หมวย-สุภาภรณ์) จอมเรื่องเยอะ ไม่พอใจชุดที่มะนาวต้องใส่ขึ้นโชว์ตัวในงาน เพราะรู้สึกว่าโป๊เกินไป ทำให้มีปากเสียงทะเลาะกับแซมมี่ เมื่อแซมมี่เห็นว่ามะนาวมีท่าทีจะยกเลิกไม่ยอมทำงาน แซมมี่กลัวงานจะล่ม จึงตัดสินใจก้มลงกราบสองแม่ลูกเพื่อให้งานดำเนินไปได้ ส่วนลูกจ๋า (ก้อย-อรัชพร) พีอาร์ส่วนตัวที่พาฮัตโตะ (ปังปอนด์-อัครวุฒิ) มาร่วมงานในฐานะพระเอกน้องใหม่ ลูกจ๋าคอยดูแลและให้กำลังใจฮัตโตะ เพราะถูกมะนาวและแม่คอยกันท่าแย่งซีนต่อหน้าสื่อ โดยไม่มีใครรู้เลยว่าฮัตโตะและลูกจ๋าแอบคบกัน สิ่งที่พวกเขาและพวกเธอต้องพบเจอ จะเรียกว่าความสุขที่แท้จริงได้หรือไม่?
นิจ นิรันดร์ (วิลลี่ แมคอินทอช) อดีตดาราดังยุค 90 ที่ในยุคนั้นไม่มีใครไม่รู้จักเขา เข้าวงการตั้งแต่อายุ 18 เล่นหนังเรื่องแรกก็ดัง ตั้งแต่นั้นไม่ว่าเขาจะเป็นพิธีกร แสดงละคร เรตติ้งก็พุ่ง และละครของเขายังเป็นตำนานละครที่ทำเรตติ้งได้สูงสุดในประวัติศาสตร์ละครไทยด้วย แม้จะออกอัลบั้มก็ขายได้ล้านตลับ เรียกว่าโตมากับการเป็นที่รัก ที่สนใจของคนทั้งประเทศ และด้วยความที่ช่วงนั้นเขายังเด็ก จึงใช้ชีวิตด้วยความคึกคะนอง ไม่ว่าจะมาสาย หรือบางทีก็ไม่มา กลับก่อน เรื่องเยอะสารพัด จนเป็นที่ร่ำลือในวงการว่าทำงานยาก ไม่ว่าจะผู้จัด ผู้กำกับ ไม่ค่อยอยากจะทำงานด้วย แต่ด้วยความที่เขาดัง ก็เลยต้องจำใจ แต่เขาก็โดนหมายหัวจากทุกคนว่า ถ้าตกเมื่อไหร่ก็พร้อมจะเหยียบซ้ำทันที
ไม่ใช่แค่เรื่องงานเท่านั้น ที่ใครๆ พากันพูดถึงเขา เรื่องผู้หญิงก็เป็นที่กล่าวขานเช่นกัน เพราะเขาเรียกว่าเป็นคาสโนว่าตัวพ่อ คบหลายคนพร้อมกันแถมยังจัดงานเลี้ยงนัดทุกคนมาเจอกันอีก จนสาวๆ มากมายต้องเจ็บปวดเสียใจเพราะเขา ไม่ว่าจะเป็นระดับนางเอกหรือนางแบบ นางงาม จะมีก็แค่ ชาลี (เอมี่ กลิ่นประทุม) ดาราระดับกลางๆ ที่ไม่ได้เด่นดังอะไรในวงการ แต่อยู่มาด้วยเพราะนิสัยดี มีวินัย ซึ่งแทบจะเป็นคนที่ต่างกับนิจแทบทุกอย่าง แต่เธอก็ยอมคบกับนิจมาแบบลับๆ คอยดูแลเขามาตลอดหลายปีด้วยกัน สำหรับนิจ ชาลีเป็นเพียงผู้หญิงน่ารำคาญที่สลัดไม่หลุด
แต่หลังจากอุบัติเหตุครั้งใหญ่เพราะความเมา นิจต้องใช้เวลาพักรักษาตัวนานหลายปี โดยมีชาลีคอยช่วยดูแล เงินที่นิจมี หมดไปกับการรักษาตัวเองให้กลับมาเป็นปกติ รวมถึงหน้าตาก็ต้องรักษาให้กลับมาดูดีเหมือนเก่า พอชีวิตตกอับ คนในชีวิตก็หายไปเรื่อยๆ บวกกับเป็นยุคที่อินเทอร์เน็ตเฟื่องฟู โลกที่เขาเคยรู้จักก็เปลี่ยนไป และเขาก็กลายเป็นคนที่ถูกลืม
นิจพยายามทำทุกอย่างให้ตัวเองกลับมาดังอีกครั้ง เขารับไม่ได้ที่เขาจะเป็นแค่คนในโปสเตอร์ร้านตัดผมชายเก่าๆ เขาเลยพยายามสร้างข่าวเพื่อไปออกงานต่างๆ เช่น น้ำท่วมก็เกาะกระแสออกไปช่วยกับเขา ไปตามงานแต่งงานต่างๆ เพื่อให้ไมค์มาจ่อ และไปนำเสนอละครและหนังต่างๆ กับผู้จัด ที่เขาเคยแสดงแล้วดัง ให้มารีเมคใหม่ พร้อมใจจะไม่เอาเขาไปใหญ่ แต่ก็มีเจ้าของค่ายหนังอย่างฤทัย (เพ็ญพักตร์ ศิริกุล) ที่ตัดสินใจเอาหนังเขามารีเมคใหม่ เพราะเธอเองก็อยากได้ชื่อเสียงการเป็นผู้กำกับดังในอดีตของเธอกลับมาเช่นกัน แต่ข้อแม้คือนิจต้องเล่นเป็นบทรอง เพราะพระเอกที่จะเอาเล่นแทนเขา ก็คือ ว่าน วิรัชต์ (จิรายุ ละอองมณี) ดาราหนุ่มที่ดังที่สุดในยุคนี้
ว่านมีชื่อขึ้นมาจากการเป็นดาราประกอบที่ไม่มีใครสนใจ ว่านทำมาทุกอย่างให้ตัวเองดังได้อย่างวันนี้ หน้าที่เห็นคือหน้าที่ผ่านมีดหมอเกาหลี อดีตเขาเคยปลื้มนิจมาก แล้วได้มาแสดงเป็นตัวประกอบเรื่องที่นิจเป็นพระเอก พยายามจะเข้าไปคุยด้วย แต่นิจก็ไม่เคยเห็นหัวเขาเลย การที่นิจและว่านได้มาแสดงร่วมกันอีกครั้งในหนังเรื่องนี้ จึงเป็นโอกาสที่ว่านจะได้เอาคืนนิจบ้าง ทั้งเรื่องงาน หรือแม้กระทั่งเรื่องชาลี ที่ว่านพยายามพูดทุกอย่างให้ชาลีเลิกกับนิจ นิจพยายามดิ้นรนทุกทาง เพื่อให้ใครก็ได้กลับมาสนใจเขาเหมือนเดิม ทั้งไปขอให้คนเขียนบทเพิ่มบทให้ตัวเองเด่นเท่าว่าน พยายามจะโชว์ทักษะความสามารถของตัวเองทุกอย่างในบท หรือกระทั่งเข้าไปพยายามเกาะกระแสกับ นานา (ณัฏฐธิดา ดำรงวิเศษพาณิชย์) คู่จิ้นของว่าน ที่เป็นนางเอกที่กำลังดังอยู่ด้วยเช่นกัน
ในที่สุดดูเหมือนว่าการพยายามจะกลับมาของนิจ ทำให้เขาต้องสูญเสียคนรอบตัวที่รักเขาไป แม้แต่คนที่รักเขามากที่สุดอย่างชาลี ซึ่งว่านก็ไม่ต่างกัน แต่สุดท้ายเมื่อหนังเรื่องนั้นฉาย กลายเป็นว่าพังไม่เป็นท่า และคนก็หันไปสนใจดาราคนอื่นที่มีอีกมากมายทั้งในวงการบันเทิง นิจจะทำอย่างไร เพราะการกลับมาอีกครั้งมีความหมายที่สุดสำหรับชีวิตเขา ว่านถ้าเขาไม่ได้ไปต่อ ก็หมายถึงการจบสิ้นโอกาสในวงการบันเทิงเช่นกัน
แย่งชิง.
“ไม่ว่าจะบนโลกไหน ความรักและการแย่งชิงเป็นเรื่องธรรมดา แต่บนโลกมายา เหนือชั้นกว่าที่คนธรรมดาจะเข้าใจ”
พริมา (นุ่น-วรนุช) นางเอกสาวสวย หน้าหวาน เป็นนักแสดงที่มีวินัย มีนิสัยอ่อนน้อม ไม่เคยมีข่าวเสียหาย ทำให้เธอได้รับความเอ็นดูจากผู้ใหญ่ตลอดเวลาที่เธอทำงานในวงการบันเทิง แต่แล้ววันหนึ่ง พริมาเผยถึงความรักและประกาศข่าววิวาห์กับพุก (อั้ม-อธิชาติ) ไฮโซหนุ่มจอมเจ้าชู้ นั่นทำให้แฟนละครของพริมาไม่ชอบพุก เพราะกลัวว่าพุกจะทำให้พริมาเสียใจ
พุกตัดสินใจพิสูจน์ความจริงใจของเขา ด้วยการทุ่มเงินสินสอดกว่าร้อยล้าน และจัดงานแต่งงานใหญ่โต และสัญญากับพริมาว่า จะดูแลพริมาให้ดีที่สุดต่อหน้าแฟนละครของเธอ ชีวิตคู่ของพริมากับพุกเหมือนจะไปด้วยดี ภายใต้ภาพสวยหรูหน้ากล้อง แต่เบื้องหลังพุกต้องคอยแย่งชิงเพื่อให้ตนเองเป็นลูกรักของพร้อม (อุ้ย-เกรียงไกร) ผู้เป็นพ่อด้วยการมีทายาทให้ครอบครัว เพื่อเอาชนะพก (เพชร-กรุณพล) พี่ชายที่มักได้รับคำชมจากครอบครัวเสมอ มีเพียงศรัณยา (จุ๋ม-อุทุมพร) แม่ของพุกคอยสนับสนุนและให้ท้ายพุกตลอดเวลา
แต่เรื่องวุ่นวายก็เกิดขึ้น เมื่อพริมาไม่สามารถมีลูกให้พุกได้ สัญชาตญาณความเจ้าชู้ของพุกก็เริ่มออกลาย พุกแอบไปคบหากับโบวี่ (ฝน-ศนันธฉัตร) นางเอกดาวรุ่งของวงการบันเทิง นอบน้อม จนผู้ใหญ่รักและเอ็นดู ซึ่งโบวี่ถอดแบบพริมาเมื่อสมัยเข้าวงการใหม่ๆ แต่ความดังของโบวี่ต้องสะดุดลง เมื่อมีข่าวว่าโบวี่ไปยุ่งกับพุกสามีของพริมา ทำให้ปุ้ม (น้ำฝน-สรวงสุดา) แม่ของโบวี่ต้องสร้างภาพให้ข่าวกับสื่อว่าโบวี่เป็นเด็กเรียบร้อย ไม่เคยยุ่งกับสามีของใคร แต่โบวี่ก็ผ่านเหตุการณ์เลวร้ายไปได้เพราะได้พอล (เล็ก-ไอศูรย์) นักธุรกิจหนุ่มเจ้าของสำนักข่าวสามีของเมียว (ไอซ์-อภิษฎา) ดารานางร้ายอดีตเพื่อนร่วมแก๊งค์เดียวกับพริมา ที่โกรธและตัดเพื่อนกับพริมา เพราะเธอรักพุก แต่พุกกลับเลือกพริมาไม่เลือกเธอ
ด้านพอลให้โอกาสโบวี่ด้วยการปั่นกระแสให้โบวี่มีงานในวงการอีกครั้ง ซึ่งเมียวเองก็ใช้กระแสของโบวี่ เพื่อล้มความเป็นนางเอกจอมปลอมของพริมาเช่นกัน โดยมีมะยม (รัศมีแข) เลขาส่วนตัวคอยส่งข่าววงในที่เกี่ยวกับพริมาให้เมียวคอยรับรู้ ด้านพริมาให้แพม (ญี่ปุ่น-ณภัทร) น้องสาวคนเดียวของพริมาไปฝึกงานด้านทนายความกับพุก เพื่อหวังให้แพมคอยจับตาดูพุกแทนตน ในขณะที่พริมามีจูลี่ (ออร์แกน-ราศี) ผู้จัดการส่วนตัวที่กว้างขวางในวงการ ยุ่น (บุ๋ม-ปนัดดา) เพื่อนรุ่นพี่ของพริมาเป็นบรรณาธิการข่าวหน้าบันเทิง คอยช่วยเหลือพริมาสืบเรื่องผู้หญิงของพุกอีกแรง
ศึกแย่งชิงครั้งนี้ จะซ่อนอยู่ภายใต้ความแอ๊บแบ๊วได้นานแค่ไหน?
ผู้เล่นในฟุตบอลชิงถ้วยพระราชทานคิงส์คัพ ครั้งที่ 45
ฟุตบอลชิงถ้วยพระราชทานคิงส์คัพ ครั้งที่ 45 เป็นการแข่งขันฟุตบอลระดับนานาชาติที่กำลังจะจัดขึ้นที่ประเทศไทยตั้งแต่วันที่ 14 ถึง 16 กรกฎาคม พ.ศ. 2560. 4 ทีมชาติที่รวมอยู่ในทัวร์นาเมนต์ซึ่งได้ประสงค์ที่จะลงทะเบียนผู้เล่น 23 คน.
ผู้ฝึกสอน: Igor Kriushenko
ต่อไปนี้คือ 22 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 เมื่อวันที่ 10 กรกฎาคม พ.ศ. 2560.
ผู้ฝึกสอน: Paulo Duarte
ต่อไปนี้คือ 20 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 .
ผู้ฝึกสอน: Jørn Andersen
ต่อไปนี้คือ 22 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 .
ต่อไปนี้คือ 23 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 เมื่อวันที่ 4 กรกฎาคม พ.ศ. 2560.
ออเดรย์ เฮปเบิร์น
จูลี่ แอนดรูว์ส
เจเนราลิสซีโมแห่งสหภาพโซเวียต
จอมพลสูงสุดแห่งสหภาพโซเวียต (; "Generalissimus Sovétskogo Soyuza") เป็นยศทหารที่ถูกเสนอเมื่อวันที่ 27 มิถุนายน 1945 โดยมีลักษณะคล้ายคลึงกับยศทหารในยุคกองทัพจักรวรรดิรัสเซีย โดยมอบให้กับโจเซฟ สตาลิน หลังสงครามโลกครั้งที่สองยุติลง แต่ถึงแม้ว่าสตาลินจะไม่ได้ใช้ยศนี้อย่างเป็นทางการ ยศนี้ก็ยังถือว่าเป็นยศทหารที่สูงที่สุดในสหภาพโซเวียต
Generalissimus of the Soviet Union
Generalissimo แห่งสหภาพโซเวียต
เจ้าชายคูนิโยชิ
เจ้าชายคูนิโยชิ ( ; 1843 – 23 เมษายน 1869) เป็นพระราชโอรสองค์ที่สามของจักรพรรดิโกะ-นิโจจากสายราชสกุลไดกากูจิ พระองค์เป็นเจ้าชายรัชทายาทของจักรพรรดิโกไดโงะ พระปิตุลา (อา) ของพระองค์ แต่ไม่ได้ขึ้นสืบราชบัลลังก์ พระองค์เป็นผู้ก่อตั้งราชสกุล คิเดระ-โนะ-มิยะ
เมื่อเจ้าชายทะกะฮะรุผู้เป็นพระปิตุลา (อา) ขึ้นสืบราชบัลลังก์เป็น จักรพรรดิโกะ-ไดโงะ จักรพรรดิองค์ที่ 96 ใน พ.ศ. 1861 ก็ได้สถาปนาเจ้าชายคูนิโยชิขึ้นเป็นรัชทายาทและในวันที่ 10 ธันวาคม พ.ศ. 1862 พระองค์ได้เข้าพิธีอภิเษกกับ เจ้าหญิงไบชิ พระราชธิดาในจักรพรรดิโกะ-อุดะซึ่งเป็นพระปิตุจฉาและสถาปนาเจ้าหญิงไบชิเป็นเจ้าหญิงพระชายา
เจ้าชายคูนิโยชิสิ้นพระชนม์เมื่อวันที่ 23 เมษายน พ.ศ. 1869 หลังจากนั้นจักรพรรดิโกะ-ไดโงะก็ได้สถาปนาพระโอรสองค์ใหญ่ในเจ้าชายคูนิโยชิที่ประสูติแต่พระสนมขึ้นเป็นรัชทายาทสืบต่อมา
มิสแกรนด์แพร่
มิสแกรนด์แพร่  เป็นการประกวดนางงามสำหรับผู้หญิงระดับจังหวัดแพร่ทางภาคเหนือของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ
มิสแกรนด์แม่ฮ่องสอน
กีฬากระโดดน้ำในซีเกมส์ 2017
กีฬากระโดดน้ำในซีเกมส์ 2017 จัดขึ้นที่สนามกีฬาทางน้ำบูกิตจาลิล เมืองบูกิตจาลิล, ประเทศมาเลเซีย
บิเซนเต อิบอร์รา
บิเซนเต อิบอร์รา เด ลา ฟูเอนเต (; เกิดวันที่ 16 มกราคม ค.ศ. 1988) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวรับให้กับเลบันเต สโมสรในเซกุนดาดิบิซิออน จากการยืมตัวมาจากบิยาร์เรอัล
อิบอร์รา เริ่มต้นอาชีพนักฟุตบอลกับทีมเยาวชนของเลบันเต แล้วจึงได้ขึ้นมาเล่นกับทีมชุดสำรอง ในปี ค.ศ. 2007 โดยลงเล่นในเซกุนดาดิบิซิออน เบ 17 นัดแล้วจึงถูกดึงขึ้นสู่ทีมชุดใหญ่ในปีถัดมา โดยเขาลงเล่น 188 นัดให้กับทีม พร้อมกับทำ 12 ประตู และพาทีมเลื่อนชั้นสู่ลาลิกา ในฤดูกาล 2009–10 ก่อนย้ายทีมสู่เซบิยา ในปี ค.ศ. 2013 ช่วยให้ทีมคว้าแชมป์ยูฟ่ายูโรปาลีกสามสมัย รวมถึงเข้าชิงชนะเลิศโกปาเดลเรย์ ในฤดูกาล 2015–16 โดยเขาลงเล่น 173 นัดพร้อมกับทำ 30 ประตูให้กับทีมแล้วจึงย้ายสู่เลสเตอร์ซิตี ในประเทศอังกฤษ ในเดือนกรกฎาคม ค.ศ. 2017 โดยลงเล่น 37 นัดและทำ 4 ประตูให้กับทีม เขาย้ายกลับสู่บิยาร์เรอัล ในปี ค.ศ. 2019 และพาทีมเข้าชิงชนะเลิศ ยูฟ่ายูโรปาลีก ในปี ค.ศ. 2021
เฆซุส บาเยโฆ
เฆซุส บาเยโฆ ลาซาโร (; เกิด 5 มกราคม ค.ศ. 1997) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กให้กับเรอัลมาดริด สโมสรในลาลิกา
สึโยมงอิง โนะ อิสึโกะ
สึโยมงอิง โนะ อิสึโกะ ( ; 1894 – 14 กุมภาพันธ์ 1950) นางกำนัลในจักรพรรดิญี่ปุ่นมีชื่อเมื่อแรกเกิดว่า ทะกะโกะ โดยเป็นนางกำนัลใน จักรพรรดิโกะ-เอ็งยู จักรพรรดิผู้อ้างสิทธิ์องค์ที่ 5 แห่งราชสำนักเหนือและเป็นพระราชมารดาใน จักรพรรดิโกะ-โคะมะสึ จักรพรรดิผู้อ้างสิทธิ์องค์ที่ 6 และจักรพรรดิองค์ที่ 100
ผู้เล่นในฟุตบอลชิงถ้วยพระราชทานคิงส์คัพ ครั้งที่ 44
ฟุตบอลชิงถ้วยพระราชทานคิงส์คัพ ครั้งที่ 44 iเป็นการแข่งขันฟุตบอลระดับนานาชาติที่จัดขึ้นที่ประเทศไทยตั้งแต่วันที่ 3 ถึง 6 มิถุนายน พ.ศ. 2559. 4 ทีมชาติที่รวมอยู่ในทัวร์นาเมนต์ซึ่งได้ประสงค์ที่จะลงทะเบียนผู้เล่น 23 คน, ประกอบไปด้วยผู้รักษาประตูสามคน. เฉพาะผู้เล่นในรายชื่อผู้เล่นชุดนี้จะมีสิทธิ์เข้าร่วมในการแข่งขัน.
ต่อไปนี้คือ 23 ผู้เล่นที่ถูกเรียกตัวเข้าสู่ทีมสำหรับ ฟุตบอลชิงถ้วยพระราชทานคิงส์คัพ ครั้งที่ 44
"การลงสนามและประตูได้รับการแก้ไขเมื่อวันที่ 5 มิถุนายน 2559 หลังจบเกมในนัดที่พบกับ ไทย".
กีฬาฟุตบอลในซีเกมส์ 2017
การแข่งขันฟุตบอลในกีฬาซีเกมส์ 2017 ครั้งที่ 29 จัดขึ้นที่กัวลาลัมเปอร์, ชาห์อาลัม และ เซอลาโงร์ มาเลเซีย การมอบเหรียญรางวัลจะมีขึ้นสำหรับการแข่งขันประเภททีมชายและทีมหญิง
ห้าสนามแข่งขันในสามเมืองที่แตกต่างกันจะถูกใช้ในทัวร์นาเมนต์.
สนามกีฬาฟุตบอลกัวลาลัมเปอร์ จะเป็นหนึ่งในสนามแข่งขันดั้งเดิมสำหรับการแข่งขันฟุตบอล, จนกระทั่งถูกแทนที่โดย สนามกีฬาเซอลาโงร์ ในเดือนกรกฎาคม 2560 เนื่องมาจากสภาพที่ไม่น่าพอใจในการปรับปรุงสนาม.
แหวน ฐิติมา
สนธิสัญญาห้ามอาวุธนิวเคลียร์
สนธิสัญญาห้ามอาวุธนิวเคลียร์  เป็นความตกลงระหว่างประเทศที่มีผลผูกพันตามกฎหมายเพื่อห้ามอาวุธนิวเคลียร์ นำไปสู่การทำลายสิ้นซึ่งอาวุธดังกล่าว การเจรจาสนธิสัญญาฯ เริ่มในสหประชาชาติในเดือนมีนาคม 2560 และกินเวลาตั้งแต่วันที่ 15 มิถุนายนถึง 7 กรกฎาคม 2560 ตามญัตติที่สมัชชาใหญ่แห่งสหประชาชาติรับรองในเดือนธันวาคม 2559 สนธิสัญญาฯ ผ่านการออกเสียงลงคะแนนในวันที่ 7 กรกฎาคม 2560 โดย 122 ประเทศออกเสียงสนับสนุน 1 ประเทศงดออกเสียง และ 1 ประเทศคัดค้าน รัฐอาวุธนิวเคลียร์ทุกรัฐคว่ำบาตรการประชุมนำสู่สนธิสัญญาดังกล่าว ตลอดจนสมาชิกองค์การสนธิสัญญาป้องกันแอตแลนติกเหนือทุกประเทศ
กีฬาฟุตบอลในซีเกมส์ 2017 – ทีมชาย
การแข่งขัน ฟุตบอลชาย ในกีฬา ซีเกมส์ 2017 จะจัดขึ้นที่ ประเทศมาเลเซีย ในเดือนสิงหาคม 2560. ในทัวร์นาเมนต์นี้, ทั้งหมด 11 ทีมเอเชียตะวันออกเฉียงใต้จะลงเล่นในประเภททีมชาย.
นอกจากเมืองเจ้าภาพของ กัวลาลัมเปอร์, แต่ละนัดจะยังลงเล่นใน ชาห์อาลัม และ เซอลาโงร์.
จำกัดอายุสำหรับทีมชายไว้ที่อายุไม่เกิน 23 ปี, เช่นเดียวกับลิมิตอายุในการแข่งขันฟุตบอลใน โอลิมปิกเกมส์.
ด้านล่างนี้คือสิบเอ็ดทีมที่เข่าร่วมสำหรับการแข่งขัน
ทัวร์นาเมนต์จะจัดขึ้นในห้าสนามแข่งขันผ่านสามเมือง:
สนามกีฬาฟุตบอลกัวลาลัมเปอร์ จะเป็นหนึ่งในสนามแข่งขันดั้งเดิมสำหรับการแข่งขันฟุตบอล, จนกระทั่งถูกแทนที่ สนามกีฬาเซอลาโงร์ ในเดือนกรกฎาคม 2560 เนื่องมาจากสภาพที่ไม่น่าพอใจในการปรับปรุงสนาม.
ทัวร์นาเมนต์ทีมชายจะเป็นทัวร์นาเมนต์นานาชาติที่มีอายุไม่เกิน 22 ปี (เกิดก่อนหรือหลังวันที่ 1 มกราคม 2538), กับจำนวนผู้เล่นที่มีอายุเกินได้สูงสุดถึงสามคนได้รับอนุญาต, ในขณะที่ไม่มีข้อจำกัดเรื่องอายุสำหรับทีมหญิง.
การจับสลากสำหรับทัวร์นาเมนต์ได้จัดขึ้นเมื่อวันที่ 8 กรกฎาคม พ.ศ. 2560 ที่โรงแรมเรเนสซ็องส์ กัวลาลัมเปอร์, กัวลาลัมเปอร์, ประเทศมาเลเซีย.
กีฬาฟุตบอลในซีเกมส์ 2017 – ทีมหญิง
การแข่งขัน ฟุตบอลหญิง ในกีฬา ซีเกมส์ 2017 จะจัดขึ้นที่ ประเทศมาเลเซีย ตั้งแต่วันที่ 20 ถึง 28 สิงหาคม 2560. 5 ทีมจะเข้าร่วมในรูปแบบพบกันหมด.
และที่สำคัญก็คือไม่มีข้อจำกัดเรื่องอายุสำหรับทีมหญิง.
ด้านล่างนี้คือสิบเอ็ดทีมที่เข้าร่วมสำหรับการแข่งขัน
ทัวร์นาเมนต์จะจัดขึ้นในสองสนาม:
หนามพุงดอ
หนามพุงดอ  หรือ ปิ๊ดเต๊าะ (ภาคเหนือ) หรือ พุงดอ (ภาคกลาง) เป็นพืชในวงศ์ Salvadoraceae ลักษณะเป็นไม้พุ่มรอเลื้อย กิ่งมักห้อยลง ยาว 2-4 เมตร แยกเพศต่างต้น มีหนามแหลม 1-2 อันตามซอกใบ มีหูใบขนาดเล็ก 2 อัน รูปลิ่มแคบ ใบเรียงตรงข้ามรูปรี รูปไข่กว้างหรือกลม ยาว 2-6 เซนติเมตร ปลายใบแหลมหรือเป็นติ่งคล้ายหนาม ดอกออกเป็นช่อแบบแยกแขนง ยาวได้ถึง 25 เซนติเมตร ดอกสีเหลืองอมเขียว ดอกเพศผู้เกือบไร้ก้าน ออกหนาแน่น กลีบเลี้ยงรูประฆังมี 4 กลีบ กลีบดอกมี 4 กลีบ ยาวกว่ากลีบเลี้ยงเล็กน้อย เกสรเพศผู้ 4 อัน เรียงสลับกับกลีบดอก ไม่มีรังไข่ที่เป็นหมัน ดอกเพศเมียขนาดเล็กกว่าดอกเพศผู้เล็กน้อย รังไข่มี 2 ช่อง ก้านเกสรเพศเมียสั้น ยอดเกสรจัก 2 พู ผลสดกลม เส้นผ่านศูนย์กลาง 5-6 มิลลิเมตร ภายในเมล็ดมี 1-3 เมล็ด ผลอ่อนมีสีเขียวอ่อนปนเหลือง เมื่อสุกมีสีขาวขุ่น
หนามพุงดอมีถิ่นกำเนิดในกัมพูชา, มาเลเซีย, พม่า, ฟิลิปปินส์และเวียดนาม รากมีสรรพคุณแก้พิษ
มูนา กรุดท์
มูนา กรุดท์ (; 6 เมษายน ค.ศ. 1971 – ) เป็นอดีตนางงามจักรวาลจากประเทศนอร์เวย์ เธอได้รับตำแหน่งมิสนอร์เวย์ในปี 1990 และเป็นตัวแทนของประเทศนอร์เวย์เข้าประกวดนางงามจักรวาล 1990 ที่จัดขึ้นในลอสแอนเจลิส, รัฐแคลิฟอร์เนีย, สหรัฐ
มูนา กรุดท์ได้รับการจัดอันดับให้เป็นหนึ่งในผู้เข้าประกวดที่มีความโดดเด่นมากที่สุดของการประกวด ในช่วงท้ายของการประกวดเธอได้รับตำแหน่งนางงามจักรวาล 1990 และเป็นนางงามจักรวาลคนแรกของประเทศนอร์เวย์
ปัจจุบันเธอเป็นบรรณาธิการของนิตยสารแฟชันสำหรับงานแต่งงานในประเทศนอร์เวย์ เธอแต่งงานแล้วและมีลูก 2 คน
กีฬาแบดมินตันในซีเกมส์ 2017
กีฬาแบดมินตันในซีเกมส์ 2017 จะจัดขึ้นที่สนามกีฬาในร่มปูตรา ในเมือง บูกิตจาลิล, ประเทศมาเลเซีย ระหว่างวันที่ 23–30 สิงหาคม การแข่งขันมีทั้งหมด 7 ประเภท ได้แก่ ชาย-หญิงเดี่ยว, ชาย-หญิงคู่ ทีมชาย-ทีมหญิง และคู่ผสม
Impact Wrestling X Division Championship
List of Impact Wrestling X Division Champions
Headstand
List of Impact Wrestling World Tag Team Champions
พระแม่สัตยาภามา
อีเอดา มาเรีย วาร์กัส
อีเอดา มาเรีย บรุตตู วาร์กัส (; 31 ธันวาคม ค.ศ. 1944 –) เป็นนักแสดงและนางงามชาวบราซิลที่ครองตำแหน่งนางงามจักรวาล 1963 ที่ ไมแอมีบีช, รัฐฟลอริดา, สหรัฐ ก่อนหน้านี้เธอได้รับตำแหน่งมิสบราซิล 1963 และได้สวมมงกุฎจากมาเรีย โอลีเวีย เรโบซัส มิสบราซิล 1962 เธอเป็นนางงามคนแรกของประเทศบราซิลที่ชนะการประกวดนางงามระดับนานาชาติ
หลังจากที่อาศัยอยู่ในไมแอมีเป็นระยะเวลา 5 ปี วาร์กัสกลับมายังประเทศบ้านเกิดของเธออีกครั้งในฐานะพลเมืองถาวร และในปี ค.ศ. 1968 มาร์ตา วัสกงแซสลุสจากซัลวาดอร์เป็นนางงามจักรวาลคนที่ 2 ของประเทศบราซิล
หลวงนฤเบศร์มานิต (สงวน จูฑะเตมีย์)
กองกำลังพิเศษมาซิโดเนียเหนือ
กองกำลังพิเศษมาซิโดเนีย  หรือที่เรียกกันว่า หมาป่าแห่งกองทัพ คือหน่วยปฏิบัติการพิเศษของกองทัพแห่งสาธารณรัฐมาซิโดเนีย ภายใต้การบัญชาการของฝ่ายปฏิบัติการพิเศษ ถูกสร้างขึ้นเมื่อวันที่ 1 มีนาคม พ.ศ. 2537 กองกำลังพิเศษมาซิโดเนียมีส่วนรับผิดชอบในการปกป้องอธิปไตยและความสมบูรณ์ของดินแดนมาซิโดเนียจากต่างชาติ กองกำลังพิเศษมาซิโดเนียเป็นสมาชิกทางทหารของเนโท
พัดชา
พัดชา เป็นนามปากกาของนักเขียนนวนิยายหญิงชาวไทยที่ไม่เปิดเผยตัวตน ท่านมีผลงานแนวรักโรแมนติกมากกว่า 100 เรื่อง ตีพิมพ์ในนามปากกา พัดชา พลอยน้ำผึ้ง และแพรไหมทอง
นิยายของพัดชาถูกนำไปสร้างเป็นละครโทรทัศน์หลายเรื่อง และยังประสบความสำเร็จจนมีการนำกลับมาสร้างใหม่หลายครั้ง ได้แก่ รอยมาร สามี เขาวานให้หนูเป็นสายลับ สองนรี เล่ห์รตี กรงเกียรติยศ เขยลิเก เป็นต้น
ปัจจุบัน พัดชา มีผลงานตีพิมพ์ต่อเนื่องกับ สำนักพิมพ์ศิลปาบรรณาคาร
อิชตับ
อิชตับ (, [iʃˈtaɓ]) เป็นเทพเจ้าแห่งอัตวินิบาตกรรมของชาวมายาในแถบคาบสมุทรยูกาตัง นามของเทพองค์นี้มีความหมายว่า "นาง (ผู้ถูกแขวนด้วย) เชือก" หรือ "นางผู้แขวนคอ" และยังมีความเกี่ยวข้องกับนางมารชตาบัย (, [ˈʃtɑːbaɪ]) ปีศาจแห่งการล่อลวงที่ให้มนุษย์ก่ออัตวินิบาตกรรมหรือฆาตกรรมผู้คนตามคติชาวเมโสอเมริกา
ภาพเคารพ.
ภาพของอิชตับจะมีลักษณะเป็นอิสตรีนางหนึ่งมีผิวกายเน่าเปื่อย ตาปิด และถูกแขวนคอโดยเชือกที่ผูกกับต้นไม้ วงกลมสีดำบนใบหน้าแสดงถึงความเน่าเปื่อยของศพ ส่วนต้นไม้สื่อถึงคติความเชื่อเรื่องต้นไม้ของโลก (Yanxcha) ต้นไม้ศักดิสิทธิ์ตามคติมายา
เทพเจ้า.
มีข้อสันนิษฐานว่าคงเกิดเหตุการณ์บางอย่างในคาบสมุทรยูกาตัง อันทำให้ผู้คนมองว่าการก่ออัตวินิบาตกรรมด้วยการแขวนคอเป็นเกียรติอย่างยิ่งหากเสียชีวิตบนต้นไม้ศักดิ์สิทธิ์ และเชื่อว่าหากตายด้วยวิธีนี้จะทำให้วิญญาณขึ้นสวรรค์ได้โดยตรง จึงสามารถอธิบายได้ว่าเพราะเหตุใดบริเวณยูกาตังจึงเป็นพื้นที่ที่มีอัตราฆ่าตัวตายสูงที่สุดในโลก โดยเทพีอิชตับจะเป็นผู้นำพาดวงวิญญาณจากการฆ่าตัวตายเหล่านี้ไปยังแหล่งพักพิงสุดท้ายบนสรวงสวรรค์ (ลักษณะเดียวกับยมทูต) พวกเขาจะเข้าไปอยู่ร่วมกับวิญญาณเหล่าทหารหาญผู้พลีชีพ, วิญญาณสตรีที่สิ้นใจระหว่างคลอดลูก และวิญญาณเหล่าปุโรหิต พวกเขาเหล่านี้จะมีชีวิตบรมสุขกับชีวิตหลังความตายโดยจะได้รับอาหาร เครื่องดื่ม และการพักผ่อนตลอดกาลภายใต้ร่มเงาของต้นไม้ศักดิ์สิทธิ์
อิชตับเป็นเทพีที่ถูกมองว่าเป็นแบบอย่างของเพศแม่ โดยเฉพาะผู้หญิงที่เคารพเธอเมื่อยามจำเป็น อิชตับมีอิทธิพลต่อภาวะเจริญพันธุ์ของผู้หญิง เมื่อมีใครคนหนึ่งก่ออัตวินิบาตกรรมเชื่อว่าในวันดังกล่าวจะเกิดสุริยุปราคาหรือจันทรุปราคา หญิงตั้งครรภ์จะได้รับการทำนายว่าบุตรที่เกิดมาจะมีความพิการหรือทารกตายคลอด
ข้อสงสัยเกี่ยวกับการดำรงอยู่ของอิชตับ.
มีการถกเถียงในแวดวงวิชาการเกี่ยวกับการมีตัวตนของเทพีอิชตับในฐานะเทพเจ้าของชาวมายา จากการศึกษาครั้งล่าสุดเรื่อง "Relación de las cosas de Yucatán ของดีเอโก เด ลันดา" (Diego de Landa) โดยเบียทริซ เรเยส-ฟอสเตอร์ (Beatriz Reyes-Foster) ตั้งข้อสงสัยเกี่ยวกับการดำรงอยู่ของเทพีองค์นี้ จากการศึกษาเรเยส-ฟอสเตอร์อธิบายว่า ไม่พบข้อความ หลักฐาน หรือสัญลักษณ์เกี่ยวกับการดำรงอยู่ของเทพีแห่งการฆ่าตัวตายของชาวมายา และสันนิษฐานว่าเรื่องราวของอิชตับอาจจะมาจากการตีความเรื่องที่ฝังรากลึกจากหลักฐานทางโบราณคดี (archaeological) และประวัติศาสตร์ชาติพันธุ์ (ethnohistory) ที่ถูกสร้างเพื่อรองรับการท่องเที่ยวและตำนานท้องถิ่น เรื่องราวของเธอจึงยังคงอยู่มายาวนาน
ทั้งนี้อารยธรรมมายาถูกสร้างใหม่จากโบราณวัตถุของยุคก่อนโคลัมเบีย (pre-Columbian times) จึงเป็นเหตุผลที่ว่าเหตุใดตำนานของอิชตับจึงดำรงอยู่โดยไม่มีหลักฐานมายืนยันอย่างหนักแน่นเพียงพอ
มหาวิทยาลัยควีนส์
มหาวิทยาลัยควีนส์ ณ คิงส์ตัน (Queen's University at Kingston) มีชื่อเรียกสั้น ๆ ว่า Queen's University หรือ Queen's เป็นมหาวิทยาลัยวิจัยของรัฐ ตั้งอยู่ที่เมืองคิงส์ตัน รัฐออนแทรีโอ ประเทศแคนาดา ก่อตั้งขึ้นตามพระบรมราชานุญาติของสมเด็จพระราชินีนาถวิกตอเรียเมื่อวันที่ 16 ตุลาคม พ.ศ. 2384 ปัจจุบัน มหาวิทยาลัยควีนส์มีพื่นที่มากกว่า 14 ตารางกิโลเมตรภายในรัฐออนแทริโอ และมีวิทยาเขต ณ ปราสาทเฮิรส์ทมอนโซ มณฑลอีสต์ซัสเซกซ์ ประเทศอังกฤษ อีกด้วย โครงสร้างการศึกษาของมหาวิทยาลัยประกอบไปด้วยคณะก่อนปริญญา หลังปริญญา และสำนักวิชารวมทั้งสิ้น 10 คณะและสำนักวิชา
ปาเมลา ปาสิเนตตี
ปาเมลา ปาสิเนตตี  ชื่อเล่น แพม (เกิดวันที่ 17 กรกฎาคม พ.ศ. 2536) เป็นนางงามและพิธีกรชาวไทยเชื้อสายอิตาลี ผู้ดำรงตำแหน่งมิสแกรนด์ไทยแลนด์ 2017 และเป็นตัวแทนประเทศไทยในการประกวดมิสแกรนด์อินเตอร์เนชันแนล 2017 ณ ประเทศเวียดนาม
ปาเมลา ปาสิเนตตี (ชื่อเล่น : แพม) เป็นคนจังหวัดภูเก็ต บิดาเป็นชาวอิตาลีและมารดาเป็นชาวไทย เธอเกิดและเติบโตที่ประเทศอิตาลีจนถึงอายุ 7 ขวบ หลังจากนั้น เธอและครอบครัวได้ย้ายกลับมาอยู่ประเทศไทย เธอเป็นผู้ชนะมิสแกรนด์กระบี่ 2017 และมิสแกรนด์ไทยแลนด์ 2017 และปัจจุบันได้เซ็นสัญญาเป็นพิธีกรและนักแสดงกับช่อง 3 เอชดี
มิสแกรนด์กระบี่ 2017.
แพมเข้าร่วมการประกวดมิสแกรนด์กระบี่ 2017 และเมื่อวันที่ 1 กุมภาพันธ์ พ.ศ. 2560 เธอสามารถคว้าชัยชนะในการประกวดมิสแกรนด์กระบี่ 2017 มาครองได้สำเร็จ และได้ตำแหน่งเป็นมิสแกรนด์กระบี่คนที่ 2 ของประเทศไทย
แพมเป็นตัวแทนจังหวัดกระบี่ในการประกวดมิสแกรนด์ไทยแลนด์ 2017 โดยเธอสามารถผ่านเข้ารอบ 13 คนสุดท้าย ในการประกวดขวัญใจเชียงใหม่ และเข้ารอบ 8 คนสุดท้าย Best Voice และเมื่อวันที่ 8 กรกฎาคม พ.ศ. 2560 ในการประกวดรอบตัดสิน เธอสามารถคว้าตำแหน่งชนะเลิศมิสแกรนด์ไทยแลนด์ 2017 มาครองได้สำเร็จ และนับว่าเป็นมิสแกรนด์กระบี่คนแรกที่สามารถคว้าชัยชนะในการประกวดมิสแกรนด์ไทยแลนด์ และเป็นตัวแทนจากภาคใต้คนที่สามที่ชนะเลิศในการประกวด
มิสแกรนด์อินเตอร์เนชันแนล 2017.
แพมเป็นตัวแทนประเทศไทยในการประกวดมิสแกรนด์อินเตอร์เนชันแนล 2017 โดยมีการประกวดรอบตัดสิน เมื่อวันที่ 25 ตุลาคม พ.ศ. 2560 ณ เกาะฟู้โกว๊ก ประเทศเวียดนาม แพมผ่านเข้ารอบ 10 คนสุดท้าย พร้อมกับคว้ารางวัลพิเศษ มิสพาราไดซ์เคฟเฮอริเทจ
สำนักข่าวโครเอเชีย
สำนักข่าวโครเอเชีย (ไฮนา)  เป็นสำนักข่าวรัฐบาลแห่งชาติประจำประเทศโครเอเชีย ก่อตั้งขึ้นเมื่อวันที่ 26 กรกฎาคม ค.ศ. 1990 สำนักข่าวโครเอเชียตั้งอยู่ที่ซาเกร็บ[1]
สำนักข่าวติมอร์-เลสเต
สำนักข่าวติมอร์-เลสเต (เอเอ็นทีไอแอล) เป็นสำนักข่าวประจำรัฐอย่างเป็นทางการแห่งประเทศติมอร์-เลสเต ก่อตั้งขึ้นเมื่อวันที่ 27 กรกฎาคม ค.ศ. 2016.
โยะชิเอะ ฮะยะซะกะ
โยะชิเอะ ฮะยะซะกะ (早坂 好恵 Hayasaka Yoshie,) เกิดเมื่อวันที่ 25 กันยายน ค.ศ. 1975 เป็นนักแสดงหญิงและนักร้องชาวญี่ปุ่น
โอลิเวอร์ บูต
โอลิเวอร์ บูต (เกิด ค.ศ. 1979) เป็นนักแสดงชายชาวอังกฤษ[1]
สกุลงูหัวกะโหลก
สกุลงูเหลือมอ้อ
วงศ์งูน้ำ
วงศ์งูน้ำ เป็นวงศ์ของงูพิษอ่อนวงศ์หนึ่ง ใช้ชื่อวิทยาศาสตร์ว่า Homalopsidae เดิมทีเคยจัดเป็นวงศ์ย่อยของงูในวงศ์งูพิษเขี้ยวหลัง (Colubridae) ใช้ชื่อว่า Homalopsinaeแต่งูในวงศ์นี้มีพันธุกรรมที่มีความแตกต่างจากวงศ์งูพิษเขี้ยวหลัง แยกออกมาเป็นอีกวงศ์
มีลักษณะโดยรวม คือ ช่องเปิดจมูกอยู่ทางด้านบนของหัวและมีแผ่นลิ้นปิด ตามีขนาดเล็กและอยู่ทางด้านบนของหัว ช่องเปิดของท่อลมยืดยาวไปในโพรงจมูกได้ ทำให้หายใจได้ตามปกติเมื่อโผล่เฉพาะช่องเปิดจมูกขึ้นเหนือน้ำ บนหัวมีแผ่นเกล็ดนาซัลใหญ่กว่าแผ่นเกล็ดอินเตอร์นาซัล ฟัน 2–3 ซี่อยู่ทางด้านท้ายของขากรรไกรบนขยายใหญ่เป็นฟันเขี้ยวที่มีร่องอยู่ทางด้านหน้า ต่อมน้ำพิษเจริญ
งูในวงศ์นี้มีพฤติกรรมที่อาศัยและหากินในแหล่งน้ำเป็นหลัก ทั้งในแหล่งน้ำจืดสนิท, น้ำกร่อย และน้ำเค็ม หรือทะเล โดยทั่วไปจะหากินในน้ำตื้นเพื่อจับเหยื่อ โดยจะอาศัยและหากินในแหล่งน้ำจืดมากที่สุด กินปลาและกบเป็นอาหารหลัก หากินในเวลากลางคืน โดยจะกัดเหยื่อหลายครั้งเพื่อให้น้ำพิษเข้าสู่ตัวเหยื่อมากพอที่จะทำให้เหยื่อสลบได้ โดยมี งูกินปู ("Fordonia leucobalia") ที่วิวัฒนาการตัวเองให้อาศัยในน้ำกร่อยและทะเลได้เป็นอย่างดี เพื่อกินปู โดยการใช้ลำตัวรัดปูไว้แล้วกัดปล่อยน้ำพิษ
เป็นงูที่ออกลูกเป็นตัวทั้งหมด ครั้งละ 5–15 ตัว ในชนิดที่มีขนาดใหญ่จะให้ลูกได้ถึงครั้งละ 20–30 ตัว
พบกระจายพันธุ์ตั้งแต่ตอนใต้ของเอเชียใต้, เอเชียตะวันออกเฉียงใต้ จนถึงทางเหนือของออสเตรเลีย จำแนกออกเป็นสกุลได้ 28 สกุล มากกว่า 50 ชนิด ในประเทศไทยพบราว 14 ชนิด
Homalopsidae
รัฐมนตรีว่าการกระทรวงกลาโหม (มาซิโดเนียเหนือ)
รายนามรัฐมนตรีกระทรวงกลาโหมแห่งสาธารณรัฐมาซิโดเนียเหนือ
นูโปโกดิ
นูโปโกดิ (, "Well, Just You Wait!") เป็นซีรีส์แอนิเมชัน ของ สหภาพโซเวียต และ รัสเซีย ผลิตโดย โซยุซมุลต์ฟิล์ม ซีรีส์ออกอากาศครั้งแรกในปี 1969 โดยเป็นแอนิเมชันที่เป็นที่นิยมใน สหภาพโซเวียต และ ประเทศในกลุ่มตะวันออก ตอนสุดท้ายออกอากาศในปี 2006 โดยซีรีส์นี้เป็นแนวตลก และ ผจญภัย โดยเป็นเรื่องราวของ artistic Wolf , ซึ่งใช้ทุกวิธีในการจับและกินกระต่าย Hare ( "Zayats")
รายนามรัฐมนตรีกระทรวงกลาโหม (มาซิโดเนีย)
Nu, pogodi!
สแตนลีย์ มิลแกรม
สแตนลีย์ มิลแกรม (; 15 สิงหาคม ค.ศ. 1933 – 20 ธันวาคม ค.ศ. 1984) เป็นนักจิตวิทยาสังคมชาวอเมริกัน ซึ่งเป็นที่รู้จักจากการทดลองเกี่ยวกับการเชื่อฟังที่ถูกจัดขึ้นในช่วงคริสต์ทศวรรษที่ 1960 ขณะที่เขาเป็นศาสตราจารย์ ณ มหาวิทยาลัยเยล มิลแกรมได้รับแรงบันดาลใจในการพัฒนาการทดลอง จากเหตุการณ์ฮอโลคอสต์ โดยเฉพาะการพิจารณาและตัดสินคดีของอดอล์ฟ ไอชมันน์
หลังได้รับดุษฎีบัณฑิตด้านจิตวิทยาสังคมจากมหาวิทยาลัยฮาร์วาร์ด เขาสอนที่มหาวิทยาลัยเยล มหาวิทยาลัยฮาร์วาร์ด การทดลองโลกใบเล็ก (small-world experiment) ที่เขาทำระหว่างอยู่ที่มหาลัยฮาร์วาร์ด นำนักวิจัยให้วิเคราะห์ระดับการเชื่อมต่อ รวมไปถึงทฤษฎีหกช่วงคน (six degrees of separation) ต่อมามิลแกรมพัฒนาเทคนิคสำหรับการสร้างตัวแทนทางสังคมแบบโต้ตอบ หรือ ไซรานอยดส์ (cyranoids) ซึ่งต่อมาถูกใช้เพื่อสำรวจมุมมองต่าง ๆ ทางสังคม และมุมมองเกี่ยวกับตัวเอง
เขาถูกยกย่องให้เป็นหนึ่งในบุคคลสำคัญของประวัติศาสตร์จิตวิทยาสังคม แบบสำรวจจาก "Review of General Psychology" ในปีค.ศ. 2002 จัดอันดับให้มิลแกรมเป็นนักจิตวิทยาที่ถูกอ้างอิงมากที่สุดอันดับที่ 46 ในศตวรรษที่ 20
ชีวิตวัยเด็กและชีวิตส่วนตัว.